Trofeul inițial a fost realizat din argint placat cu aur și lazurit. El a fost opera lui Abel Lafleur, avea 35 de centimetri înălțime și cântărea aproximativ 3,8 kg. El o înfățișa pe Nike, zeița victoriei în mitologia greacă și a fost numit Victory. În 1946, numele trofeului a fost schimbat în Trofeul Jules Rimet ca un omagiu adus celui care a militat pentru înființarea competiției.
În 1970, după ce a câștigat competiția pentru a treia oară, Brazilia a primit dreptul de a păstra trofeul. Din păcate, acesta a fost furat în 1983 și nu a mai fost recuperat.
Trofeul Jules Rimet a fost înlocuit cu Trofeul FIFA World Cup. Acesta a fost acordat pentru prima dată în 1974. Noul trofeu a fost realizat de artistul Silvio Gazzara și manufacturieruk Bertoni. El are o înălțime de 36,5 cm și cântărește 6,17kg, din care 5 kg aur masiv. Baza trofeului este realizată din două straturi de malachit.